《秀水道中》
清代·罗瑛

江山无穷期，游子去安适。征衫挹新爽，小艇破远碧。

濛濛烟雨细，黯黯湿云积。晴光晚忽霁，秋色淡无迹。

香过茭叶青，响入荻花白。近水千家出，穿桥一径僻。

鱼虾足飨飧，妇子自晨夕。人生本安间，嗟尔远行客。

作者简介：（1789—1821）名或作英。清湖南善化人，字仲昭，一字石友。嘉庆二十二年进士，选庶吉士。工诗，喜独游名山古寺，诗风冲微淡远。有《石友存稿》。